ai4bharat/Pralekha huggingface dataset:
وزارتِ تعلیم
وزارت تعلیم ایس سی او چوٹی اجلاس 23-2022کے موقع پر نوجوان مصنفین کے اجلاس کا انعقاد کرے گی
شنگھائی تعاون تنظیم کی موجودہ صدارت کے تحت حکومت ہند وزارت خارجہ کے ذریعے تیار پروگراموں کے کیلنڈر کے حصے کی شکل میں 13-12اپریل 2023 کو نئی دہلی میں شنگھائی تعاون تنظیم نوجوان مصنفین کے اجلاس  کی میزبانی کرے گی۔
وزارت تعلیم حکومت ہند کو نوجوان مصنفین کے اجلاس کی نوڈل ایجنسی کی شکل میں نامزد کیا گیا ہے، جس کا انعقاد و نیشنل بک ٹرسٹ ، انڈیا وزارت تعلیم کے تحت آنے والے ایک خود مختار ادارے کے ساتھ مل کر کرے گی۔
اجلاس کا موضوع ایس سی او ممبر ملکوں کے درمیان ثقافتی جاتی مکالمہ ہے، جس میں تاریخ و فلسفہ ، معیشت ، مذہب، ثقافت، ادب اور سائنس و طب جیسے ذیلی موضوعات کے ساتھ نوجوان دانشوروں کا نظریہ شامل ہے۔
2018 میں نوجوانوں کے لئے شنگھائی تعاون تنظیم کے سربراہوں کے مشترکہ خطاب میں ایس سی او ممبر ملکوں کی نوجوان طاقت کو آپس میں جوڑنے کے لئے ایک وسیع پالیسی جاتی خاکہ تیار کیا گیا تھا ، جس سے انہیں بہتر عالمی سمجھ اور مکالمے میں اہل بنانے کےلئے تخلیقی اور تعمیری راہ میں شامل کیا جاسکے۔
دو روزہ ایس سی او نوجوان مصنفین کا اجلاس نوجوانوں کو جدید تعلیم ، تربیت ، جدید تربیت، تجارتی سرگرمیوں اور اختراعی پروجیکٹوں میں وسیع شراکت داری کے مواقع کا پتہ لگانے کے لئے ایک حرکت پذیر پلیٹ فارم مہیا کرے گا۔
ہندوستان کی صدارت میں جاری ’’ایس سی او کونسل آف ہیڈس ا ٓف اسٹیٹ‘‘کے دوران ایس سی او کا مقصد ’سکیو‘کے موضوع کو آگے بڑھانا ہے، جسے وزیر اعظم جناب نریندر مودی نے 2018 میں کنگ داؤمیں ہوئے ایس سی او چوٹی اجلاس کی شروعات میں ظاہر کیا تھا۔
شنگھائی تعاون تنظیمکا قیام ایک بین حکومتی تنظیم کی شکل میں 15جون 2001کو شنگھائی میں ہوئی تھی۔ موجودہ وقت میں ایس سی او کے 8ممبر ملک ہیں۔
صدر جمہوریہ کا سکریٹریٹ
صدر جمہوریہ ہند نے لکھنؤ میں حکومت اتر پردیش کی طرف سے منعقدہ شہری استقبالیہ میں شرکت کی
صدر جمہوریہ ہند محترمہ دروپدی مرمو نے آج شام  لکھنؤ میں حکومت اتر پردیش کی طرف سے ان کے اعزاز میں دیے گئے شہری استقبالیہ میں شرکت کی۔
اس موقع پر خطاب کرتے ہوئے صدر جمہوریہ نے کہا کہ لکھنؤ میں ان کا پرتپاک استقبال کیا گیا،جس نے بطور صدر ان کا یہاں کا پہلا دورہ ناقابل فراموش بنا دیا ہے۔
صدر جمہوریہ نے کہا کہ کاشی، ایودھیا، متھرا اور سارناتھ سے نکلنے والی روایات اور جذبات تمام ہندوستانیوں کو ایک دھاگے میں پروتے ہیں۔ نیمی شرانیا، گورکھپور، مگہر اور اتر پردیش کے بہت سے دوسرے مقدس مقامات نے بھارت کی بڑھتی ہوئی روحانی طاقت کا مشاہدہ کیا ہے۔ ایسے مقدس مقامات کی روحانی توانائی ہمارے ملک کو صدیوں تک طاقت فراہم کرتی رہے گی۔ پریاگ راج میں کمبھ قدیم زمانے سے ہی ایک اہم مذہبی، روحانی اور ثقافتی تقریب رہا ہے۔ سال 2017 میں یونیسکو نے پریاگ راج کمبھ میلے کو 'انسانیت کی غیر محسوس ثقافتی ورثہ' کے طور پر تسلیم کیا ہے۔ گومتی کے کنارے واقع لکھنؤ، ایک طرف ہماری قدیم ترین روایات سے جڑا ہوا ہے ،تو دوسری طرف یہ قرون وسطیٰ اور جدید دور میں ثقافت، ادب، سیاست اور فن و ہنر کا ایک بڑا مرکز رہا ہے۔
صدر جمہوریہ نے کہا کہ معیشت کی ترقی کے ساتھ ساتھ معاشی اور سماجی ترقی کے لیے بھی ضروری ہے کہ انصاف پر مبنی اور ہمہ گیر ہو۔ معاشرے کے تمام محروم طبقات اور خواتین کو جامع ترقی کے دائرے میں لانا ہماری قومی ترجیح ہے۔ انہیں یقین تھا کہ اتر پردیش، خواتین کو بااختیار بنانے کے ذریعے معاشی، سماجی اور سیاسی انصاف کو یقینی بنانے میں اہم کردار ادا کرے گا۔ انہوں نے کہا کہ خواتین کو سیاسی بااختیار بنانے کی تاریخ میں اتر پردیش کا منفرد ریکارڈ ہے۔
صدر جمہوریہ نے کہا کہ ہندوستان میں اتر پردیش کی آبادی کا حصہ، دنیا میں ہندوستان کی آبادی کے حصے کے تقریباً برابر ہے۔ بھارت سمیت صرف پانچ ممالک کی آبادی اتر پردیش سے زیادہ ہے۔ انہوں نے کہا کہ اتر پردیش کی حکومت بڑے اہداف حاصل کرنے کے لیے پرعزم ہے۔ ملک کی سب سے بڑی افرادی قوت اور نوجوانوں کی سب سے بڑی آبادی کو ریاست میں اپنی صلاحیتوں کو بروئے کار لانے کے مواقع فراہم کیے جا رہے ہیں۔ انہوں نے اعتماد ظاہر کیا کہ ہندوستان کا مستقبل روشن ہے، کیونکہ اتنی وسیع ریاست کے محنتی اور کلی طور پر وقف شدہ لوگ ایک نئے ہندوستان کی تعمیر کے لئے کام کر رہے ہیں۔
صدر کی تقریر ملاحظہ کرنے کے لئے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ا ک۔ ق ر
1578U-
(Visitor Counter : 63
سماجی انصاف اور تفویض اختیارات کی وزارت
کابینہ نے مرکزی فہرست میں دیگر پسماندہ طبقات کے اندر ذیلی زمرہ بندی کے معاملے کی جانچ کے لئے آئین کی دفعہ 340 کے تحت تشکیل دیئے گئے کمیشن کی مدت میں توسیع کو منظوری دی
نئی دہلی،22؍جنوری، وزیراعظم جناب نریندر مودی کی صدارت میں مرکزی کابینہ نے دیگر پسماندہ طبقات میں ذیلی زمرہ بندی کے معاملے کی جانچ کے لئے کمیشن کی مدت میں 6 ماہ کا اضافہ کرتے ہوئے اسے 31 جولائی 2020 تک کی توسیع کرنے کی منظوری دے دی ہے۔
کابینہ نے کمیشن کی موجودہ شرائط وضوابط کے علاوہ مندرجہ ذیل اضافی شرائط وضوابط کو بھی منظوری دی۔
’’ دیگر پسماندہ طبقات کی مرکزی فہرست میں مختلف اینٹریز کے مطالعے اور تکرار ، شکوک و شبہات، ابہام غیر مربوط اور اسپیلنگ اور ٹرانسکرپشن میں غلطیوں کے مطالعے اور درستگی کے لئے سفارش کی گئی ہے۔
اثرات:
او بی سی کی موجودہ فہرست میں جو برادریاں او بی سی کے زمرے سے مرکزی حکومت اور مرکزی حکومت کے تعلیمی اداروں میں سہولت پیدا کرنے کی کوشش کی گئی ہے۔ امید ہے کہ کمیشن اس طرح کی محروم برادریوں کو فائدے کے لئے مرکز کی سینٹرل فہرست میں شامل کیا جائے گا۔
مالی مضمرات:
اس عمل میں جو اخراجات ہوں گے ان کا تعلق سرکار اور انتظامیہ کی کمیشن کی انتظامیہ پر عائد ہونے والی لاگت کو بھی اس میں شامل کیا گیا ہے۔
فوائد:
ایسے تمام افراد جن کا تعلق ایس ای بی سیز سے ہے اور جو او بی سیز کے لئے موجودہ اسکیموں اور ریزرویشن جیسے فوائد حاصل نہیں کررہے ہیں، ان کے لئے اس سے تعلیمی اداروں کو فائدہ پہنچے گا۔
نفاذ کی حکمت عملی اور نشانے:
کمیشن کی مدت میں اضافے اور ٹرم آف ریفرنس میں اضافے کی تفصیلات صدر جمہوریہ ہند کی طرف سے منظوری ملنے کے بعد صدر جمہوریہ کے حکم پر گزٹ میں نوٹیفائی کیا جائے گا اور یہ اشاعت عزت مآب صدر جمہوریہ کی منظوری کے بعد حکم کی شکل میں نوٹیفائی کیا جائے گا۔
پس منظر:
یہ کمیشن 2 اکتوبر 2017 کو صدر جمہوریہ کی منظوری کے بعد آئین کی دفعہ – 340 کے تحت قائم کیا گیا تھا۔ جسٹس  محترمہ جی روہنی نے 11 اکتوبر 2017 سے کام کرنا شروع کیا تھا اور اس وقت سے مرکز کے زیر انتظام تمام علاقوں ؍ ریاستوں کے ساتھ گفتگو کی ہے جنہوں نے او بی سی میں ذیلی درجہ بندی اور اسٹیٹ بیک ورڈ کلاسز کمیشن نے بھی کام کرنا شروع کردیا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-319
(Visitor Counter : 60
وزیراعظم کا دفتر
روس کے صدر کے ساتھ باہمی ملاقات میں وزیر اعظم جناب نریندر مودی کے افتتاحی کلمات کا اردو ترجمہ
عزت مآب،
مجھے ایک بار پھر آپ سے ملنے کاشرف حاصل ہوا ہے اور بہت سے معاملات پر تبادلہ خیال کرنے کا موقع ملا ہے۔ گزشتہ سال دسمبر میں جب آپ آئے تھے تو کئی معاملات پر ہماری بات چیت ہوئی تھی اور اس کے بعد بھی، جیسا آپ نے کہا پہلے ہماری ٹیلی فون پر بھی بات ہوئی اور اس میں ہندوستان اور روس کے دوطرفہ معاملے میں مفصل طور پر زیر غور آئے اور دنیا کے جو مسائل ہیں اس کے بارے میں بھی ہماری بہت تفصیلی بات چیت ہوئی ہے۔ آج پھر ایک بار ہم مل رہے ہیں اور آج بھی دنیا کے سامنے جو سب سے بڑی فکر ہے، خاص طور سے ترقی پزیر ملکوں کی فوڈ سیکورٹی کی، ایندھن سیکورٹی کی، فرٹیلائزر کی۔ ایسے جو مسائل ہیں، ہمیں ضرور کچھ نہ کچھ راستے نکالنے ہوں گے اور آپ کو بھی اس میں پہل کرنی ہوگی۔ان معاملات پر بھی آج بات چیت کرنے کا موقع ملے گا۔
عزت مآب،
میں آپ کا اور یوکرین کا اس بات کے لئے شکریہ ادا کرنا چاہوں گا، کیونکہ جب شروع کے دنوں میں بحران کے دوران ہمارے ہزاروں طلباء یوکرین میں پھنسے ہوئے تھے، آپ کی اور یوکرین کی مدد سے ہم اپنے طلباء کو محفوظ طریقے سے باہر نکال سکے، ان کے گھر تک ہم پہنچاسکے اور اس کے لئے میں دونوں ملکوں کا احسان مند ہوں۔
عزت مآب،
میں جانتا ہوں کہ آج کا دور جنگ کا دور نہیں ہے اور ہم نے ٹیلی فون پر بھی آپ سے کئی بار اس موضوع پر بات کی ہے کہ ڈیمو کریسی اور ڈپلومیسی اور ڈائیلاگ، یہ ساری باتیں ایسی ہیں کہ جو دنیا کو چھوتی ہیں۔ آنے والے دنوں میں امن کے راستے پر ہم کیسے بڑھ سکیں اس بارے میں ضرور آج ہمیں تبادلہ خیال کرنے کا موقع ملے گا، آپ کا نکتہ نظر سمجھنے کا بھی مجھے موقع ملے گا۔
عزت مآب،
ہندوستان اور روس کے تعلقات کئی گنا بڑھے ہیں ۔ ہم ان تعلقات کو اس لئے بھی اہمیت دیتے ہیں کہ ہم ایک ایسے دوست رہے ہیں جو گزشتہ کئی دہائیوں سے ہر پل ایک دوسرے کے ساتھ رہے ہیں اور پوری دنیا بھی جانتی ہے کہ ہندوستان کے ساتھ روس کا تعلق کیسا رہا ہے اور اسی لئے دینا کے دل میں بھی یہ بات ہے کہ یہ ایک اٹوٹ دوستی ہے اور ذاتی طور پر بھی میں اگر کہوں تو ایک طرح سے ہم دونوں کا سفر بھی ایک ساتھ شروع ہوا ہے ۔ میری آپ سے سب سے پہلے 2001 میں ملاقات ہوئی جب آپ ہیڈ آف گورنمنٹ تھے اور میں نے ریاستی سربراہ کے طور پر کام شروع کیا تھا۔ آج 22 سال ہوگئے ہیں اور ہماری دوستی لگاتار بڑھتی چلی جارہی ہے۔ لگاتار ہم دونوں ملک مل کر اس خطے کی بہبود کے لئے، لوگوں کی بھلائی کے لئے کام کررہے ہیں،آج ایس سی او کانفرنس میں بھی آپ نے ہندوستان کے لئے جن جذبات کا اظہار کیا ہے، میں اس کے لئے آپ کا بہت احسان مند ہوں۔
عزت مآب،
مجھے یقین ہے کہ آج کی ہماری جو باہمی ملاقات، آج کی ہماری جو بات چیت ہوگی وہ آنے والے دنوں میں ہمارے تعلقات کو مزید گہرا کرے گی، دنیا کو جو امیدیں اور توقعات ہیں انھیں پورا کرنے میں بہت کام آئیں گی، اس کا مجھے پورا بھروسہ ہے۔ میں پھر ایک بار آج وقت نکالنے پر آپ کا احسانمند ہوں۔
اعلانِ دستبرداری۔ یہ وزیر اعظم کے کلمات کا تخمینی ترجمہ ہے۔ اصل بیان ہندی میں دیا گیا تھا۔
عملے، عوامی شکایات اور پنشن کی وزارت
مشن کرم یوگی
نئی دلّی ، 25 مارچ / حکومت نے سول سروسز میں صلاحیت سازی کے قومی پروگرام  کو 2 ستمبر ، 2020 ء کو منظوری دی تھی ، جس میں سول سروس کی صلاحیت سازی کے لئے مندرجہ ذیل ادارہ جاتی فریم ورک فراہم کیا گیا ہے ۔
- وزیر اعظم کی پبلک انسانی وسائل کونسل  ؛
- کابینہ سکریٹریٹ کا کوآرڈینیشن یونٹ ؛
- کیپسٹی بلڈنگ کمیشن ؛
- اسپیشل پرپز وہیکل  ؛ اور
- پروگرام مینجمنٹ اور امدادی خدمات فراہم کرنے کے لئے پروگرام مینجمنٹ یونٹ  ۔
مشن کرم یوگی کا تکنیکی ڈجیٹل لرننگ پلیٹ فارم ، پری پروڈکشن  مرحلے میں کام کرنے لگا ہے ، جس میں مرکزی اور دیگر تربیتی اداروں کے ذریعے مختلف طرز کے لرننگ کورس اَپ لوڈ کئے جا رہے ہیں ۔ وزارتوں اور محکموں سے ، جو اہم قومی فلیگ شپ پروگرام اور پروجیکٹ نافذ کر رہے ہیں ، اپنے پروگراموں اور پروجیکٹوں کے متعلق ای – کنٹینٹ تیار کرنے کی درخواست کی گئی ہے ۔
- سول سروس اصلاحات اور صلاحیت سازی کے لئے کلیدی سمت فراہم کرنا ؛
- سالانہ صلاحیت سازی کے منصوبوں کی تیاری ؛
- تربیتی اداروں پر عملی نگرانی کو مستحکم کرنا ؛
- کلاس لرننگ کے لئے بہترین مواد فراہم کرنے والا ڈجیٹل لرننگ پلیٹ فارم فراہم کرنا ؛
- شہریوں پر مرکوز خدمات کی موثر فراہمی کے لئے تربیت یافتہ افرادی قوت کی بہتر دستیابی ؛
- پرسنل مینجمنٹ کی تربیت کے لئے ڈاٹا پر مبنی فیصلے کرنا ؛
- حکمرانی میں شفافیت اور جوابدہی میں اضافہ کرنا ۔
این پی سی ایس سی بی کے علاوہ ، حکومت مندرجہ ذیل اسکیموں کو بھی نافذ کر رہی ہے :
- قومی اور ریاستی سطح پر تمام سرکاری عہدیداروں کی صلاحیت سازی کے مقصد سے تمام اسکیموں کے لئے تربیت ؛
- غیر ملکوں میں تربیت کے لئے گھریلو فنڈنگ  اسکیم بہترین بین الاقوامی اداروں میں تربیتی کورسوں کے ذریعے مختصر مدتی اور طویل مدتی تربیت فراہم کرتی ہے ۔
- مرکزی تربیتی اداروں کے ذریعے سول سروینٹس کی بنیادی اور مِڈ کیریئر ٹریننگ کے لئے فنڈنگ کی اسکیم ۔
یہ معلومات آج شمال مشرقی خطے کی ترقی کے وزیر مملکت  ، وزیر اعظم کے دفتر ، عملے ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے راجیہ سبھا میں ایک سوال کے تحریری جواب میں فراہم کیں ۔
وزیراعظم کا دفتر
وزیر اعظم نے ہولی کی مبارکباد پیش کی
نئی دہلی، 18 مارچ 2022:
وزیر اعظم جناب نریندر مودی نے ہولی کے موقع پر عوام کو مبارکباد پیش کی ۔
ایک ٹوئیٹ میں وزیر اعظم نے کہا؛
’’آپ سبھی کو تہہ دل سے ہولی کی مبارکباد۔ آپسی محبت اور بھائی چارے کی علامت رنگوں کا یہ تیوہار آپ سبھی کی زندگی میں خوشیوں کا ہر رنگ لے کر آئے۔‘‘
وزارت دفاع
این سی سی کے ڈائرکٹر جنرل نے نئی دہلی میں مالدیپ کے اپنے ہم عہدہ سے ملاقات کی
نیشنل کیڈٹ کور  کے ڈائرکٹر جنرل لیفٹیننٹ جنرل گربیر پال سنگھ نے 22 جون 2023 کو نئی دہلی میں مالدیپ کے این سی سی کے کمانڈینٹ، مرین کور اور کمانڈنگ آفیسر برگیڈیئر جنرل وائس وحید کے ساتھ میٹنگ کی۔ میٹنگ کے دوران بھارت دورے پر آئے مہمان کو این سی سی انڈیا کی تاریخ، ملک بھر میں اس کے فروغ ، کیڈٹوں کی تربیت اور بھارت و مالدیپ کے درمیان نوجوان باہمی تبادلہ پروگرام کے بارے میں جانکاری دی گئی۔ مالدیپ این سی سی کو درپیش چنوتیوں سے نمٹنے پر بھی تفصیلی تبادلہ خیال کیے گئے۔ این سی سی انڈیا نے چنوتیوں کا سامنا کرنے کے لیے مالدیپ کو اپنی حمایت دی اور انہیں تربیت فراہم کار اور کیڈٹوں کے لیے این سی سی انڈیا کے ذریعہ چلائے جا رہے نصاب کو اپنانے کے لیے مدعو کیا۔
میٹنگ کا مقصد دونوں ممالک کی تنظیموں کے درمیان تعلقات کو مزید مضبوط بنانا تھا، جبکہ نوجوانوں کے درمیان ثقافتی اور تاریخی باہمی تبادلے میں اضافہ کرنا اور روابط کو مضبوط کرنا تھا۔
بہت چھوٹی، چھوٹی اور درمیانی صنعتوں کی وزارت
کوئر بورڈ کی ناریل کے ریشوں کے بارے میں تحقیق اورترقیاتی کاموں کے لئے آئی آئی ٹی ۔مدراس سے مفاہمت
کوئر بورڈ نے کوئر ایپلی کیشن سے لئے ‘‘مہارت کا مرکز’’ قائم کرنے کے لئے آئی آئی ٹی مدراس کے ساتھ مفاہمت نامے پر دستخط کئے
نئی دہلی، 7 مئی 2020، کوئر بورڈ نے خالصتاً ناریل کے ریشوں یا دیگر قدرتی ریشوں کے ساتھ ملاکر استعمال کرنے کے لئے ایک مہارت کا مرکز قائم کرنے کے لئے انڈین انسٹی ٹیوٹ آف ٹیکنالوجی ۔ مدراس کے ساتھ ایک مفاہمت نامے پر دستخط کئے ہیں۔ یہ کام ایم ایس ایم ای کی مرکزی وزیر جناب نتن گڈکری کی کوششوں سے عمل میں آیاآئی آئی ٹی مدراس نے اس سے قبل ہندوستان میں کوئر جیو ٹیکسٹائلز  کے بارے میں کوئر بورڈ اور دیگر ایجنسیوں کے ذریعہ اب تک کئے گئے تحقیقی مطالعات کی تصدیق کی تھی اور سفارش کی تھی کہ سی جی ٹی کو ڈھلان/ پشتوں، دریا کے پشتوں، کان کی ڈھلان میں استحکام اور مٹی کے کٹاؤ وغیرہ کو روکنے میں کامیاب کے ساتھ استعمال کیا جاسکتا ہے۔ انسٹی ٹیوٹ میں مضبوطی لانے والے سامان کے طور پر کم مقدار میں دیہی سڑکوں میں سی جی ٹی کے استعمال کی بھی سفارش کی ہے۔
مہارت کے مرکز کا مقصد آئی آئی ٹی مدراس کے ماہرین کی ٹیم کے تعاون سے کوئر کے شعبے میں اب تک کے تحقیقی کام کو آگے بڑھانا ہے۔ اس سے موزوں ٹکنالوجی تیار کرنے اور کوئر بورڈ کے تحقیقی اداروں/ تجربہ گاہوں کے خصوصی پروجیکٹوں اور تحقیقی پروجیکٹوں کی نگرانی کے ذریعہ پروڈکشن اور پروسیسنگ کے معیارات تیار کرنے میں بھی مدد ملے گی۔ مہارت کا مرکز دانشورانہ املاک کے حقوق تیار کرنے اور ٹکنالوجی کی منتقلی میں بھی مدد کرے گا۔
کوئر بورڈ مہارت کے مرکز کے قیام اور اسے چلانے کے لئے ابتدائی طور پر دو سال کے لئے 5 کروڑ روپے کی مالی امداد فراہم کرائے گا۔
ناریل کے شعبے کی صنعت کی آر اینڈ ڈی ضرورتوں کے 27 میدانوں کی شناخت کی گئی ہے۔ جن پر مہارت کا مرکز، مشینری تیار کرنے اور سڑک کے پروجیکٹوں میں آئی آئی ٹی ایم کے 10 اِن ہاؤس پروجیکٹوں کے علاوہ کام کرے گا۔
۔۔۔۔۔۔۔۔۔۔۔
م ن۔ ا گ۔ن ا۔

U-2353
(Visitor Counter : 126
سائنس اور ٹیکنالوجی کی وزارت
آیوش کے شعبے میں شہادت پر مبنی حیاتیاتی ٹکنالوجی والے اقدامات کے لئے بین وزارتی تعاون
وزارت آیوش اور محکمۂ حیاتیاتی ٹکنالوجی ، حکومت ہند کے درمیان مفاہمت نامے  پر دستخط کئے گئے
آج آیوش کی وزارت اور حیاتیاتی ٹکنالوجی کے محکمے کے درمیان طے پانے وا لے ایک مفاہمت نامے پر آیوش کی وزارت کے سکریٹری اور حیاتیاتی ٹکنالوجی کے محکمے کے سکریٹری کے ذریعہ دستخط کئے گئے ۔ روایتی حفظان صحت کے طور طریقوں اور حیاتیاتی ٹکنالوجی کے اشتراک سے اختراعی اور غیر معمولی تحقیق کے کام کی شروعات کےلئے بہترین امکانات کی فراہمی میں مدد ملے گی جس کو آیوش نظام کے مختلف بنیادی اصولوں کی کھوج بین کے لئے استعمال کیا جاسکتا ہے ۔ اس بات کی ضرورت محسو س کی جاتی ہے کہ عوامی حفظان صحت کی دنیا میں طبی نگہداشت کے اس قدیم سائنسی نظام کی دریافت اور استعمال کے لئے کثیر مرحلہ جاتی اور ٹکنالوجی پر مبنی راستے تلاش کئے جائیں ۔
مفاہمت نامے کے بارے میں
آیوش کی وزارت اور حیاتیاتی ٹکنالوجی کے محکمے کے درمیان طے پانے والے مفاہمت نامے کا مقصد آیوش کے شعبے میں شہادت پر مبنی حیاتیاتی ٹکنالوجی والے اقدامات کی سمت میں ماہرین کو ایک پلیٹ فارم پر جمع کرنے کی غرض سے تعاون، ارتکاز اور ہم آہنگی کے امکانات کو تلاش کرنے کے لئے باہمی طور پر تعاون کرنا ہے ۔ اس کے علاوہ حیاتیاتی ٹکنالوجی پر مبنی تحقیق و ترقی اور آیوش کے اقدامات کا مقصد زندگی کے معیار اور عرصہ ٔ حیات  میں بہتری لانا اور پرانی بیماریوں جیسے ذیابیطس، موٹاپا، قلبی امراض، ہڈیوں کا ورم، نقاہت، درد اور متعدی امراض مثلا ٹی بی وغیرہ کے ساتھ جڑی ذیلی بیماریوں کو کم سے کم کرناہے ۔
تحقیق و ترقی میں مشترکہ کوششوں ، جن میں بنیادی سائنس سے لے کر تصدیقی عمل تک شامل ہیں اوراس کے بعد مصنوعات کی تیاری ، سے اس اہم ترین شعبے میں ہندوستانی خدمات کی ترقی میں بڑے پیمانے پر مدد ملے گی اور یہ نہ صرف قومی سطح تک محدود رہے گی بلکہ بین الاقوامی سطح پر بھی ہوگی ۔ آیور وید کے ورزشی علاج معالجوں کے میکانیکی مطالعات پر خاص طورپر زور دیا جائے گا اور اس کے لئے اعداد وشمار کے تجزیاتی وسائل کےساتھ ساتھ جانوروں کے بیماریوں کے نمونے اوردیگر ترقی یافتہ تجزیاتی طور طریقوں کا استعمال کیا جائے گا ۔
وزارت آیوش کے سکریٹری جناب ویدیہ راجیش کوٹیچا نے کہا کہ آیوش کی وزارت اور حیاتیاتی ٹکنالوجی کے محکمے کے درمیان مفاہمت نامے کے طے پا نے سے توقع ہے کہ آیوش کے شعبے میں متحدہ طور پر تحقیقات کے لئے راہ ہموار کرنے میں مددملے گی اور آیوش حفظان صحت کے نظام کی اب تک برو ئے کار نہ لائی گئی صلاحیت سے عوام کے فائدے کے لئے استفادہ کیا جاسکے گا ۔
ڈاکٹر راجیش ایس گوکھلے نے کہا کہ آیوش کی وزارت اور حیاتیاتی ٹکنالوجی کے محکمے کے درمیان اس بین وزارتی تعاون سے انتہائی سنگین قسم کے امراض کے سلسلے میں اقدامات کی حکمت عملی کی معلومات اور نئے وسائل پیدا کئے جانےکی توقع ہے ۔
مکانات اور شہری غریبی کے خاتمے کی وزارت
‘میری لائف، میرا سووچھ شہر’مہم
مکانات اور شہری امور کے وزیر مملکت جناب کوشل کشور نے آج راجیہ سبھا میں ایک تحریری جواب میں یہ اطلاع فراہم کی ہے۔ مکانات اور شہری امور کی وزارت  نے ماحولیات، جنگلات اور موسمیاتی تبدیلی کی وزارت  کے ساتھ مل کر 15 مئی 2023 کو ‘میری لائف، میرا سووچھ شہر’ مہم کا آغاز کیا جو کہ ماحولیات کے عالمی دن یعنی 5 جون 2023 تک 3 ہفتوں تک جاری تھی۔ اس مہم کے تحت شہری مقامی اداروں  کو بااختیار بنانے پر مرکوز کی گئی تاکہ شہریوں، اداروں، تجارتی اداروں وغیرہ کے لئے رقم جمع کرنے کے لئے ‘تخفیف، ازسر نو استعمال، ازسر نو قابل استعمال  مراکز کو ایک ہی مقام پر سبھی سہولیات کی فراہمی کے حل کے طور پر قائم کیا جا سکےاورغیر استعمال شدہ یا استعمال شدہ پلاسٹک کی اشیاء، کپڑوں، جوتوں، کتابوں اور کھلونوں وغیرہ کو جمع کرایا جا سکے۔ آر آر آر مراکز کی ریاست وار تفصیلات عوام کے مطالعے کے لئے دستیاب ہیں اور http://sbmurban.org/rrr-centers پر ان تک رسائی حاصل کی جا سکتی ہے۔
’میری لائف، میرا سوچھ شہر’ کوئی اسکیم نہیں ہے، یہ ایک عوامی رسائی اور بڑے پیمانے پر شمولیت کی مہم ہے جسے ایس بی ایم –یو-2.0 کے تحت یو ایل بیز کے ذریعے نافذ کیا جا رہا ہے۔ اس مہم کے لیے حکومت ہند کی طرف سے کوئی الگ تنظیم نہیں بنائی گئی ہے۔
اس مہم کا مقصد مشن لائف- ای کے حوالے سے بیداری پیدا کرنا اور شہریوں کے برتاؤ میں تبدیلی پر زور دینا ہے تاکہ فضلات کی زیادتی کو کم سے کم کیا جا سکے، وسائل کے تحفظ کو فروغ دیا جا سکے اور روزمرہ کی زندگی میں ‘تخفیف، دوبارہ استعمال، ازسرنو قابل استعمال بنا کر  کو اپنا کر ایک صاف ستھرا اور سرسبز ماحول کے قیام میں تعاون کر سکیں۔ ان طریقوں کو شہری صفائی کے ماحولیاتی نظام میں ضم کرکے، ایک ایسی گردشی معیشت تشکیل دینے کا وژن پیش کیا گیا ہے، جو فضلہ کو کم سے کم کرے، وسائل کا زیادہ سے زیادہ استعمال کرے اور موجودہ اور آنے والی دونوں نسلوں کی فلاح و بہبود کو یقینی بنائے۔
شہریوں کی نقل و حرکت کو یقینی بنانے کے لئے گھر گھر جا کر آگاہی مہم، سوشل میڈیا مہمات کے ساتھ ساتھ اثر و رسوخ کی مصروفیات جیسے اقدامات کئے گئے۔ ایم او ایچ یو اے نے یو ایل بیز کے لئے مہم کے رہنما خطوط بھی جاری کئے، جن تک رسائی
https://sbmurban.org/storage/app/media/%20Meri-LiFE-Mera-Swachh-Shehar-SOP-for-States-and-Cities-12th-May-2023.pdf
پر کی جا سکتی ہے۔
کانکنی کی وزارت
تیسری سہ ماہی میں نالکو کے منافع میں 61 فیصد اضافہ
تیسری سہ ماہی میں خالص منافع 3 کروڑ روپے رہا
وزارت کان کنی کے ماتحت نورتن سی پی ایس ای نیشنل ایلومینیم کمپنی لمیٹڈ  نے 3 کے لیے اپنے مالی نتائج کا اعلان کیا ہے۔ دسمبر 2022 کو ختم ہونے والی تیسری سہ ماہی کے جائزہ شدہ مالی نتائج کے مطابق بھوبنیشور میں منعقدہ میٹنگ میں بورڈ کے ذریعہ ریکارڈ پر لیے گئے مالی سال 23 کی سہ ماہی میں نالکو نے 274 کروڑ روپے کا خالص منافع کمایا ہے جبکہ اس مالی سال کی پچھلی سہ ماہی میں یہ 170 کروڑ روپے تھا۔
3 میں خالص فروخت کا کاروبار سہ ماہی 3290 کروڑ روپے تھی۔ سہ ماہی کے دوران ایلومینا کی کم فروخت کا حجم، اعلی ان پٹ لاگت کے ساتھ ساتھ عالمی چیلنجنگ کاروباری منظر اور اتار چڑھاؤ نے منافع کے مارجن کو متاثر کیا اس حقیقت کے باوجود کہ کمپنی نے تمام محاذوں پر پیداوار میں زبردست اضافہ درج کیا ہے۔
نالکو کی کام کاجی کارکردگی اور ٹیم ورک نے مندی کی مدت پر قابو پانے میں کلیدی کردار ادا کیا تھا۔ نالکو کے سی ایم ڈی شریدھر پاترا نے کہا کہ عالمی سطح پر ایلومینیم کی قیمتوں میں اضافہ اور پیداوار کے حجم میں اضافہ یقینی طور پر آنے والی سہ ماہیوں میں منافع کے مارجن میں اضافہ کرے گا اور مالی سال 2023کی چوتھی سہ ماہی کے مجموعی نتائج میں اہم کردار ادا کرے گا۔
وزارت خزانہ
شرح مبادلہ کا نوٹیفکیشن نمبر 46 / 2023 - کسٹمز 
براہ راست ٹیکسوں اور کسٹمز کے مرکزی بورڈ نے کسٹمز ایکٹ، 1962  کی دفعہ 14 سے حاصل اختیارات کا استعمال کرتے ہوئے ، 15 جون ، 2023 ء کو بالواسطہ ٹیکسوں اور کسٹمز کے نوٹفکیشن نمبر 44 / 2023 – کسٹمز  میں مندرجہ ذیل ترمیمات کی ہیں ، جو 24 جون ، 2023 ء سے نافذ ہوں گی ۔
نوٹیفکیشن کے شیڈول I میں، شمار نمبر 18 اور اس سے متعلق اندراجات کے لیے، درج ذیل کو تبدیل کیا جائے گا، یعنی: -
شیڈول-1
|
|
نمبر شمار
|
|
بیرونی کرنسی
|
|
بیرونی کرنسی کے ایک یونٹ کی بھارتی روپئے کے برابر مبادلہ کی شرح
|
|

|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
ترکیہ کا لیرا
|
|
3.40
|
|
3.15
|
||
||
||
||
|
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6432
(Visitor Counter : 43
ریلوے کی وزارت
ہندستانی ریلویز میں براہ راست غیر ملکی سرمایہ کاری
نئی دہلی، 10 اپریل 2018/ آج راجیہ سبھا کو مطلع کیا گیا کہ ریلوے کےسیکٹر میں 2014 سے دسمبر 2017 براہ راست غیر ملکی سرمایہ کاری  حصص 389.83 ملین امریکی ڈالر ر ہی ۔مالی سال کے اعتبار سے ایف ڈی آئی حصص حسب ذیل ہے۔
|
|
نمبر شمار
|
|
رقم
|
|
سالانہ
|
|
1
|
|
129.73
|
|
15-2014
|
|
2
|
|
73.99
|
|
16-2015
|
|
3
|
|
87.99
|
|
17-2016
|
|
4
|
|
98.54
|
|
18-2017

انہوں نے بتایا کہ ایف ڈی آئی سرمایہ کاری کو رولنگ اسٹاک  سگلنلنگ آلات اور لوکوموٹیوز  اور لوکوموٹیو حصوں کی مینوفیکچرنگ کے لئے استعمال کیا گیا۔
انہوں نے بتایا کہ وزارت ریلوے نے ہائی اسپیڈ ریلویز کے شعبے میں تعاون کے لئے چین، فرانس ، اسپین ، جنوبی کوریا ، جاپان ، برطانیہ ، روس اور جرمنی کے ساتھ مفاہمت نامے پر دستخط کئے ہیں۔
ممبئی-حیدرآباد ہائی اسپیڈ ریل پروجیکٹ کے لئے جاپان حکومت کے ساتھ تعاون کے ایک میمورنڈم پر دستخط کئے گئے ہیں۔ جس میں تکنالوجی منتقلی اور میک ان انڈیا شامل ہے۔
انہوں نے کہا بہت سی غیر ملکی حکومتوں اور ریلویز نے اسٹیشن کی ازسرنو ترقی پروگرام میں کافی دلچسپی ظاہر کی ہے۔ ان حکومتوں میں فرانس کی ریلوے ، کورین ریلوے جرمنی کی ریلوے چین اوربرطانیہ کے ریلوے شامل ہیں۔
۔۔۔۔۔۔۔۔۔۔۔
م ن۔ح ا ۔ ج۔
U- 2018
(Visitor Counter : 59
صحت اور خاندانی بہبود کی وزارت
بھارت‘ آتم نربھر بھارت’ کی سوچ کے ساتھ آگے بڑھ رہا ہے
صرف ایک مہینے کے اندر 23 لاکھ پی پی ایز کی برآمد کےساتھ عالمی سطح پر بھارت نے اپنی موجودگی درج کی
مرکزی حکومت نے ریاستوں اور مرکز کے زیر انتظام علاقوں کو 1.28 کروڑ سے زیادہ پی پی ای کٹس تقسیم کیے
نئی دہلی،14 اگست ، 2020 / مرکزی حکومت ریاستوں اور مرکز کے زیر انتظام علاقوں کی سرکاروں کے ساتھ مل کر کووڈ – 19 سے نمٹنے کےلیے سرگرم زمرہ بندی اور اشتراک بندوبست کی قیادت کر رہی ہے۔ ملک بھر میں طبی بنیادی ڈھانچے کو بڑھانے اور مضبوط کرنے کی سمت میں اس کی لگاتار کوششوں کے حصے کے طور پر ریگولر بنیاد پر مختلف پالیسی فیصلے کیے گیے ہیں۔
عالمی وبا کے ابتدائی دور میں، این 95 ماسک ، پی پی ای کیٹس، وینٹیلیٹرز وغیرہ سمیت سبھی طرح کے طبی آلات کی عالمی سطح پر کافی کمی محسو س کی گئی تھی ۔ زیادہ تر ایسے پروڈکٹس ابتدا میں ملک میں نہیں بنایے جا رہے تھے اور دیگر ملکوں سے ان کو درآمد کیا جا رہا تھا۔ عالمی وبا کے سبب عالمی مانگ بڑھنے کی وجہ سے بازار میں ان کی دستیابی کم ہو گئی۔
عالمی وبا کو موقع میں بدلتے ہوئے صحت اور خاندانی بہبود کی وزارت، ٹیکسٹائل کی وزارت، دوا سازی کی وزارت، صنعت اور اندرونی تجارت کے محکمے ، دفاعی تحقیق اور ترقی کی تنظیم  اور دیگر اداروں کی مشترکہ کوششوں سے بھارت نے اپنی مینوفیکچرنگ صلاحیت میں اضافہ کیا ہے۔
مضبوط گھریلو پیداواری صلاحیت کے پیش نظر اور پی پی ایز کے لیے گھریلو ضرورتوں کو پورا کرتے ہوئے جولائی 2020 میں غیر ملکی تجارت کے ڈائریکٹر جنرل کے نظرثانی شدہ نوٹیفکیشن  پی پی ای کٹ کے برآمد کی اجازت دی گئی۔ اس کے نتیجے میں جولائی کے مہینے میں بھارت نے پانچ ملکوں کو 23 لاکھ پی پی ای کٹ برآمد کی ہے، جن میں امریکہ ، برطانیہ، متحدہ عرب امارات، سینیگل اور سلووانیا شامل ہیں۔ اس سے بھارت کو پی پی ای عالمی سطح پر برآمد والے بازار میں اپنی جگہ بنانے میں کافی مدد ملی ہے۔
آتم نربھر بھارت مہم میں میک ان انڈیا کے جذبے کے نتیجے میں پی پی ای کٹ سمیت مختلف طبی آلات کی پیداوار میں ملک خود کفیل بن سکتا ہے۔ مرکزی حکومت جہاں ریاستی سرکاروں اور مرکز کے زیر انتظام علاقوں کی سرکاروں کو پی پی ای کٹس ، این 95 ماسکس، وینٹیلیٹرز وغیرہ کی سپلائی کر رہی ہے ، وہیں ریاستیں بھی اِن چیزوں کی خریداری کر رہی ہیں۔ مارچ سے اگست 2020 کے دوران انہوں نے اپنے خود کے بجٹ وسائل سے 1.40 کروڑ سودیشی پی پی ای کٹس خریدے ہیں۔ اس مدت کے دوران مرکز نے ریاستوں اور مرکز کے زیر انتظام علاقوں / مرکزی اداروں کو 1.28 کروڑ پی پی ای کٹ مفت تقسیم کیے ہیں۔
کووڈ - 19 سے متعلق تکنیکی معاملات ، رہنما خطوط اور ہدایتوں کے بارے میں تازہ ترین جانکاری کے لیے براہ کرم اس ویب سائٹ سے لگاتار لاگ آن کرتے رہیں : https://www.mohfw.gov.in/ اور @MoHFW_INDIA
کووڈ – 19 سے متعلق تکنیکی سوالات اس پتے پر آن لائن بھیجے جا سکتے ہیں technicalquery.covid19[at]gov[dot]in اور دیگر سوالات آن لائن اس پتے پر بھیجے جا سکتے ہیں : ncov2019[at]gov[dot]in اور @CovidIndiaSeva
کووڈ – 19 کے بارے میں کسی بھی سوال کا جواب حاصل کرنے کے لیے صحت اور خاندانی بہبود کی وزارت کے اس ہیلپ لائن نمبر یا اس ٹول فری نمبر پر رابطہ قائم کریں : +91-11-23978046 or 1075 کووڈ – 19 کے بارے میں ریاستوں اور مرکز کے زیر انتظام علاقوں کے ہیلپ لائن نمبر کی فہرست اس ویب سائٹ پر بھی دستیاب ہے :
https://www.mohfw.gov.in/pdf/coronvavirushelplinenumber.pdf
۔۔۔۔۔۔۔۔۔۔۔۔۔۔۔۔۔۔
م ن ۔ح ا۔ ت ح ۔
2020۔08۔15
U – 4548
(